Музей дываноў (Іран)

Музей дываноў (перс.: موزهٔ فرش) — музей у Тэгеране, сталіцы Ірана. Музей быў заснаваны Фарах Пехлеві і адкрыты 11 лютага 1978 г. у самым цэнтры горада ў парку Лале. Галоўнай мэтай стварэння Музея дываноў было азнаямленне грамадства, перш за ўсё замежных турыстаў, з гэтай унікальнай з'явай усходняй культуры. На першым паверсе музея знаходзіцца сталая экспазіцыя, якая адлюстроўвае 25-векавую гісторыю іранскага ткацтва і арганізавана па прынцыпе школ і стыляў: ісфаханская, кашанская, кумская, керманская, тэбрызская, шыразская. Другі паверх будынка музея выкарыстоўваецца для правядзення выставак. Маецца даступная для наведвальнікаў спецыялізаваная бібліятэка. Зноскі Літаратура Музеі замежных краін : вучэб. дапам. для студэнтаў гіст. фак. спец. 1-23 01 12 «Музейная справа і ахова гісторыка-культурнай спадчыны (па напрамках)». У 2 ч. Ч. 2. Музеі Азіі, Амерыкі, Аўстраліі, Афрыкі / Л. У. Бярэйшык, А. А. Гужалоўскі. — Мінск : БДУ, 2008. — 247 с. : іл. ISBN 978-985-485-855-5. Спасылкі На Вікісховішчы ёсць медыяфайлы па тэме Музей дываноў (Іран) carpetmuseum.ir — афіцыйны сайт Музея дываноў